Il-Ministeru għall-Affarijiet Barranin flimkien mal-Ministeru għas-Saħħa qed jikkollaboraw flimkien mal-Air Malta sabiex iwasslu 135,000 vaċċin tal-Astra Zeneca fir-Rwanda matul din il-ġimgħa. Dan kien konfermat dalgħodu permezz ta' messaġġ fuq il-mezzi soċjali tas-Segretarju Permanenti tal-Ministeru għall-Affarijiet Barranin Christopher Cutajar. Huwa qal li "dan juri l-impenn ta' Malta li tkun minn ta' quddiem f'din il-ġlieda globali kontra l-pandemija."